Բլեյդ (ֆիլմ, 2025)

**«Բլեյդ»** (), սպասվող ամերիկյան սուպերհերոսական ֆիլմ, որը հիմնված է Marvel Comics-ի համանուն հերոսի պատմության վրա։ Ֆիլմը պետք է դառնա Marvel-ի կինեմատոգրաֆիական տիեզերքի մեդիաֆիլմաշարի 38-րդ ֆիլմը և Blade ֆիլմաշարի վերթողարկումը։ Այն արտադրվում է Marvel Studios-ի կողմից և տարածվում է Walt Disney Studios Motion Pictures-ի կողմից։ Ռեժիսորը կլինի Իան Դեմանժը, սցենարիստները՝ Մայքլ Սթարբերին, Նիկ Պիզոլատտոն և Մայքլ Գրինը, իսկ գլխավոր դերը կկատարի Մահերշալա Ալին։

Marvel Studios-ը սկսել է Բլեյդի մասին նոր ֆիլմի մշակումը 2013 թվականի մայիսին՝ New Line Cinema-ից կերպարի իրավունքները վերականգնելուց հետո։ 2016 թվականին Ալին քննարկել է Բլեյդի նոր տարբերակը մարմնվորելու հնարավորությունը, իսկ 2019 թվականի փետրվարին նա ուղղակիորեն մոտեցել է ստուդիային իր գաղափարով։ Ֆիլմի մշակման և Ալիի մասնակցության մասին պաշտոնապես հայտարարվել է 2019 թվականի հուլիսին San Diego Comic-Con International-ում։ 2021 թվականի փետրվարին Սթեյսի Օսեյ-Քուֆուրը դարձել է նախագծի սցենարիստը, իսկ նույն թվականի սեպտեմբերին Բասամ Թարիկը աշխատանքի է անցել որպես ռեժիսոր, բայց մեկ տարի անց լքել է նախագիծը՝ աշխատացուցակի հետ հակասությունների պատճառով։ Դեմանժը և Սթարբերին միացել են 2022 թվականի նոյեմբերին։ Պիզոլատտոն միացել է 2023 թվականի ապրիլին, իսկ նոյեմբերին Գրինը աշխատանքի է ընդունվել նոր սցենար գրելու համար։ Նկարահանումները տեղի կունենան Ատլանտայի Tyler Perry ստուդիայում, ինչպես նաև Քլիվլենդում, Նոր Օռլեանում և Մարոկկոյում։

Ֆիլմի պրեմիերան ԱՄՆ-ում տեղի կունենա 2025 թվականի նոյեմբերի 7-ին։ Ֆիլմը կլինի կինոտիեզերքի վեցերորդ ֆազայի մի մասը։

## Դերասանական կազմ
* Մահերշալա Ալի - Բլեյդ, կիսավամպիր, ցերեկներն ակտիվ է և վամպիրներ է որսում։ Ալին նախկինում խաղացել է Քորնել «Քոթոնմութ» Սթոքսի դերը Marvel Television-ի «Լյուկ Քեյջ» հեռուստասերիալի առաջին եթերաշրջանում։

Բացի այդ ֆիլմում նկարահանվել են նաև Դելրոյ Լինդոն, Աարոն Պիերը, Միլան Ռեյը և Միա Գոթը։

## Արտադրություն
### Զարգացում
2011 թվականի հուլիսին San Diego Comic-Con-ում Marvel Entertainment-ի կրեատիվ տնօրեն Ջո Քեսադան հաստատել է, որ Marvel Studios-ը վերստին ձեռք է բերել «Բլեյդ» ֆիլմը նկարահանելու իրավունքը New Line Cinema-ից, որը նախկինում արտադրել էր Ուեսլի Սնայփսի մասնակցությամբ ֆիլմաշարը։ 2013 թվականի մայիսին Marvel-ն ավարտել էր նոր ֆիլմի աշխատանքային սցենարը՝ օգտագործելով սեփական սցենարային ծրագիրը։ 2015 թվականի հուլիսին Սնայփսը հարցազրույցներից մեկում ասել է, որ հույս ունի կրկնել դերը ապագա կոմիքսների ֆիլմում և բանակցություններ է վարում Marvel-ի հետ։ Լսելով ֆիլմի հնարավոր վերագործարկման մասին՝ դերասան Մահերշալա Ալին քննարկել է դերի հեռանկարը Marvel-ի հետ՝ Marvel Television-ի  Լյուկ Քեյջ հեռուստասերիալի թողարկումից անմիջապես հետո։ Նա նախկինում խաղացել է Քորնել «Քոթոնմութ» Սթոքսի դերը հեռուստասերիալի առաջին եթերաշրջանում։ Marvel-ի հեռուստատեսային ստորաբաժանումը ցանկանում էր Բլեյդը վերածել նոր հեռուստասերիալի և Ալին կապված էր դերի հետ՝ որպես Սնայփսի կերպարի ավելի մռայլ տարբերակի երկրպագու։ Ալին կարծում էր, որ մռայլ տոնը կհամապատասխանի նոր ադապտացիային, քանի որ վերջին սուպերհերոսների նախագծերը դարձել են ավելի լուսավոր։ 2016 թվականի հոկտեմբերին Marvel Studios-ի նախագահ Քևին Ֆայգին հաստատել է, որ խոսակցություններ են եղել կերպարը Netflix-ի սերիալում ներառելու մասին, սակայն նշել է, որ դա անելու անմիջական ծրագրեր չեն եղել։ 2017 թվականի հունիսին Ֆայգին կրկնել է, որ կերպարը ինչ-որ պահի կմիանա Marvel -ի կինեմատոգրաֆիական տիեզերքին (MCU)՝ նրան անվանելով «հիանալի ժառանգական կերպար» և նշելով, թե ինչպես են New Line-ի ֆիլմերն ապացուցել, որ ավելի քիչ հայտնի կոմիքսների կերպարները կարող են ավելի հաջող կերպով հանդես գալ։ 2018 թվականի օգոստոսին Սնայփսն ասել է, որ ավելի քան երկու տարի քննարկում էր կերպարի ապագան Marvel-ի հետ և պարզաբանել է, որ երկու պոտենցիալ նախագծեր են մշակվում Բլեյդի համար։

[thumb|upright|left|Դերասան Մահերշալա Ալին անոնսացնում է Բլեյդ ֆիլմի մասին [San Diego Comic-Con International-ում՝ 2019 թվականի հուլիսին։]]
Կարճ ժամանակ անց այն բանից հետո, երբ Ալին «Կանաչ գրքի» համար երկրորդ պլանի լավագույն դերասան անվանակարգում Օսկար է ստացել՝ դերասանը կապ է հաստատել Marvel Studios-ի հետ 2019 թվականի փետրվարին և նոր գաղափար է առաջարկել Բլեյդի նոր ֆիլմի համար:2019 թվականի հուլիսին San Diego Comic-Con-ում Ֆայգին պաշտոնապես հայտարարել է ֆիլմի մշակման և Ալիի մասնակցության մասին։ Ֆայգին բացահայտել է, որ նախագիծը առաջ է շարժվում Ալիի հետաքրքրության պատճառով և որ ֆիլմը կլինի MCU-ի ապագա ֆազայի մի մասը, այլ ոչ թե նոր հայտարարված Չորրորդ ֆազան։ Սնայփսը զարմացած էր այդ հայտարարությունից, սակայն նշել է՝ «Դա զվարճանքի արդյունաբերություն է»։ Նա շնորհավորել է Ալիին դերը ստանալու կապակցությամբ և նշել, որ նա միշտ կլինի Marvel Studios-ի և MCU-ի երկրպագու։ Ֆիլմի ակտիվ զարգացումը սկսվել է միայն 2020 թվականի կեսերից և ստուդիան սկսել է փնտրել կինեմատոգրաֆիստ, որը կղեկավարի նախագիծը 2020 թվականի վերջին։ Ֆիլմի պրոդյուսերներից մեկը Ֆայգիի հետ միասին Marvel Studios-ի ղեկավարության անդամ Էրիկ Քերոլն է։ Սեպտեմբերի վերջին Ալին հաստատել է, որ ֆիլմը կունենա ավելի մռայլ երանգ, քան MCU-ի նախորդ ֆիլմերը։ Հոկտեմբերին Marvel Studios-ը որոշել է բաժանել սցենարիստի և ռեժիսորի պաշտոնները նախագծի վերաբերյալ և սկսել է փնտրել հեղինակի։ Ստուդիան հույս ուներ նախագծի համար հավաքել հիմնականում սևամորթ դերասանական կազմ և նկարահանման խումբ։

Ֆայգին 2020 թվականի դեկտեմբերին հայտարարել է, որ ֆիլմի մասին թարմացված տեղեկատվությունը կտրամադրվի շուտով։ 2021 թվականի փետրվարին հայտարարվել է, որ Սթեյսի Քուֆուրը դարձել է ֆիլմի սցենարիստ վեցամսյա «լայնածավալ որոնումներից» հետո, որում Ալին սերտորեն ներգրավված է եղել։ Ֆիլմի համար լրջորեն դիտարկվել են միայն սևամորթ գրողներ, որոնք, ըստ The Hollywood Reporter ամսագրի խմբագիր Բորիս Քեյթի՝ արտացոլում էին Marvel Studios-ի հավատարմությունը բազմազանության նկատմամբ (հատկապես այն նախագծերի համար, որտեղ խաղում էին գունավոր կերպարներ)։ Ավելի ուշ նույն ամսվա ընթացքում Ֆայգիին հարցրել են, թե արդյոք Marvel Studios-ի ապագա ֆիլմերը կգնահատվեն R (18+) ֆորմատով, քանի որ շատ երկրպագուներ հույս ունեին, որ Բլեյդը կստանա այդ վարկանիշը։ Ֆայգին հայտնել է, որ միայն երրորդ «Դեդփուլ» ֆիլմը կստանա R վարկանիշը, քանի որ ֆիլմաշարի նախորդ ֆիլմերն արդեն ստացել են այդ վարկանիշը և չափահասության նշանը։ Պրոդյուսերն ասել է, որ այլ դեպքերում ստուդիան հույս ունի ստեղծել այնպիսի նախագծեր, որոնք կգրավեն թե՛ երեխաներին, թե՛ մեծահասակներին և PG-13 վարկանիշը («12+» կամ «16+») և դրա տոնայնությունը չեն խանգարի պատմել այնպիսի պատմությունները, որոնք ստեղծողները ցանկանում են փոխանցել հանդիսատեսին։ Նկարահանումները պետք է սկսվեին 2021 թվականի սեպտեմբերին, սակայն հետաձգվել են մինչև 2022 թվականի հուլիսը՝ Marvel Studios-ին սցենարի վրա աշխաատանքներ կատարելու համար։

2021 թվականի մարտից մինչև հունիս Marvel Studios-ի ղեկավարները հանդիպել են շորփ-լիսթում հայտնված պոտենցիալ ռեժիսորների հետ, կենտրոնացնելով իրենց որոնումները սևամորթ ռեժիսորների վրա, ինչպիսիք են Սթիվեն Քեյփլ կրտսերը, Ջասթին Դիլարդը, Ռեջինա Քինգը և Շաքա Քինգը։ Ալբերտ Հյուզը նույնպես բանակցությունների մեջ մտել ստուդիայի հետ, սակայն նա դժգոհ էր ստուդիայի տեսլականից։ Այս ընթացքում մի քանի ռեժիսորներ ընտրվել են եզրափակիչ հանդիպումների համար և Բասմ Թարիքը  հաղթել է «բոլոր ճակատներում» ֆիլմի իր տեսլականով։ 2021 թվականի հուլիսի վերջին Թարիքը անցկացրել է վերջնական բանակցություններ և ստացել պաշտոնը սեպտեմբերի սկզբին։ Թարիքն ասել է, որ ֆիլմը «փակված» չի լինի կոմիքսների տարրերի հարմարեցման հարցում, քանի որ կերպարն ունի զարգացող կանոն։ Մահերշալա Ալին առաջին անգամ հայտնվել է որպես Բլեյդ՝ «Հավերժները» ֆիլմում կամեո տարբերակով (2021 թվականի նոյեմբեր) ֆիլմի հետտիտրային տեսարանում, որտեղ նա խոսում է Դեյն Ուիթմենի հետ (մարմնավորում է Քիթ Հարինգթոնը)՝ կապված Էբենովյան սրի հետ։

### Պատրաստություն նկարահանումներին
Դելրոյ Լինդոն նկարահանվել է չբացահայտված դերում 2021 թվականի նոյեմբերի վերջին։ Պրոդյուսերներն ի սկզբանե ցանկանում էին Լինդոյին ընտրել դերում, բայց նրանք դանդաղեցին դերասանին ֆիլմի մյուս գլխավոր դերում ընտրելու համար, որը դարձել է «Հոլիվուդի ամենացանկալի դերերից մեկը»։ Ֆայգին, Թարիքը և ստուդիայի այլ ղեկավարներ հանդիպել են «տասնյակ ապագա դերասանների» հետ, իսկ Աարոն Պիերը 2022 թվականի վերջին  նկարահանվել է չբացահայտված դերում։ 2022 թվականի հունվարին «Հավերժները» ֆիլմի վիզուալ էֆեկտների ղեկավար Ստեֆան Չարետին ասել է, որ «շատ շուտով» իր օգնական Մաատեն Լարսոնը կդառնա ֆիլմի վերահսկիչ՝ թույլ տալով նրան ֆիլմում օգտագործել իր Էբոնյան սրի դիզայնը։ Մարտի վերջին պրոդյուսերական դիզայներ Ստեֆնի Չելլան, որը նախկինում աշխատել էր Marvel Studios-ի «Լուսնի ասպետը» (2022) և Sony-ի Սարդ մարդու տիեզերքի «Մորբիուս» (2022) ֆիլմի վրա՝ նույնպես միացել է աշխատանքին։ Հունիսին Միլան Ռեյը նույնպես միացել է ֆիլմի նկարահանմանը, իսկ նկարահանումները պետք է սկսվեին 2022 թվականի հոկտեմբերին։ Նախաարտադրական աշխատանքները սկսվել են Ատլանտայում հունիսի կեսերից մինչև հուլիսի կեսերը։ 2022 թվականի San Diego Comic-Con-ի ժամանակ հայտարարվել է, որ ֆիլմի պրեմիերան տեղի կունենա 2023 թվականի նոյեմբերի 3-ին, որպես MCU-ի 5-րդ ֆազայի մի մաս, իսկ նկարահանումները կսկսվեն հոկտեմբերին։ Օգոստոսին Ռութ Քարթերը, որը նախկինում աշխատել է MCU-ի «Սև հովազ» (2018) և «Սև հովազ։ Վականդ ընդմիշտ (2022) ֆիլմերի վրա՝ դարձել է զգեստների դիզայներ։

2022 թվականի սեպտեմբերի վերջին Թարիքը հեռացել է տնօրենի պաշտոնից՝ հետագա ծրագրային հակասությունների և Թարիքի և ստուդիայի ստեղծագործական տեսլականի տարբերությունների պատճառով։ Հայտարարություններում Marvel Studios-ը և Թարիքը նշել են, որ գնահատում են նախագծի վրա աշխատելու իրենց համատեղ ժամանակը և Թարիքը կմնա որպես գործադիր պրոդյուսեր։ Այդ պահին ստուդիան սկսել է փնտրել նոր ռեժիսոր և «Լուսնի ասպետը» հեռուստաերիալի սցենարիստ և Marvel Studios-ի «Իքս մարդիկ 97» (2023) անիմացիոն շարքի գլխավոր սցենարիստ Բո Դեմայոն սկսել է վերաշարադրել սցենարը։ Այդ ժամանակ նկարահանումների մեկնարկը նախատեսված էր նոյեմբերին։ Լրագրող Ջեֆ Սնայդերը հայտնել է, որ Ալին դժգոհ է զարգացման մի քանի ասպեկտներից, այդ թվում՝ սցենարի վիճակից և Ֆայգիի՝ MCU-ի իր նվիրվածությունը «նրբորեն տարածելու» անհրաժեշտությունից։ Հոկտեմբերի սկզբին Marvel Studios-ը դադարեցրել է ֆիլմի արտադրությունը՝ նոր ռեժիսոր փնտրելու համար՝ պլանավորելով վերսկսել արտադրությունը 2023 թվականի սկզբին, ինչի արդյունքում թողարկման ամսաթիվը հետաձգվել է մինչև 2024 թվականի սեպտեմբերի 6-ը։ «/Film» ամսագիրը հայտնել է, որ արտադրության նոր ուղղության մեջ Ալին անմիջականորեն ներգրավված է լինելու, իսկ սցենարի հետագա փոփոխությունները վերահսկելու է դերասանը։ Մի քանի շաբաթվա ընթացքում Marvel Studios-ը բանակցել է կինոգործիչների հետ, գործադիրները հատկապես տպավորված են եղել Յանա Դեմանժով և  նա աշխատանքի է ընդունվել որպես ռեժիսոր, իսկ Մայքլ Սթարբերին վարձվել է սցենարը զրոյից վերաշարադրելու համար։ Ալին մասնակցել է Սթարբերիի աշխատանքի ընդունման գործընթացին։

2023 թվականի փետրվարին Դեմանժը պատրաստվում էր Ատլանտայի նկարահանումներին, իսկ արտադրությունը նախատեսվում էր սկսել 2023 թվականի մայիսին։ 2023 թվականի մարտի վերջին Սնայդերը բացահայտել է, որ սցենարը դարձել է «պոստային» և զրկվել է վաղ անկարևոր տարրերից, ներառյալ «Հավերժների» հետ պլանավորված կապի հեռացումը, որտեղ Հարինգթոնը Ուիթմենի դերում է հանդես գալիս, ավելի ուշ Հարինգթոնը պարզաբանել է, որ իր մասնակցության մասին լուրերը թյուրիմացության հետևանք են եղել և նրա կերպարը ֆիլմում ներառելու ծրագրեր չեն եղել։ Սնայդերը խոսել է նաև որոշ դերերում դերասանների հնարավոր փոփոխության մասին, օրինակ՝ Բլեյդի դուստրը։ Սթարբերիի սցենարն անվանվել է «ավելի մռայլ, քան MCU ֆիլմերի մեծ մասը»։ Ապրիլին Միա Գոթը միացել է դերասանական կազմին, իսկ ավելի ուշ այդ ամսվա ընթացքում Նիկ Պիզոլատոն վարձվել է ֆիլմի սցենարը գրելու համար՝ հիմնված Սթարբերիի կողմից գրված նյութի վրա։ Ալին նախկինում նկարահանվել է «Իսկական խուզարկու» հեռուստասերիալի երրորդ եթերշրջանում, որի սցենարը գրել է Պիցոլատոոն։ Նկարահանումները պետք է սկսվեին հունիսին, բայց Marvel-ը հետաձգել է արտադրությունը մայիսի սկզբին, քանի որ Պիզոլատտոն բավական ժամանակ չուներ սցենարի վրա աշխատելու համար՝ Ամերիկայի գրողների գիլդիայի գործադուլի պատճառով և որոշել է վերսկսել արտադրությունը գործադուլի ավարտից հետո։ Հունիսին ֆիլմի պրեմիերան հետաձգվել է և նշանակվել 2025 թվականի փետրվարի 14-ին։

Մինչև նոյեմբերը լուրեր էին պտտվում, որ Ալին պատրաստվում էր լքել նախագիծը սցենարի հետ կապված խնդիրների պատճառով և Marvel-ը վարձել է Մայքլ Գրինին՝ նոր նախագիծ գրելու համար, նախորդ նախագիծը մեծապես կենտրոնացած է եղել կին գլխավոր դերի և կյանքի դասերի վրա, մինչդեռ Բլեյդը միայն չորրորդ գլխավոր հերոսն է։ Սթարբերին հայտարարել է, որ սցենարը չի արտացոլում այն նախագիծը, որի վրա նա աշխատում էր մինչ գործադուլը, որտեղ Բլեյդը ներկայացված էր «գրեթե բոլոր տեսարաններում»։ *[[Variety|Variety-ն]]* նշել է, որ ենթադրություններ կան, որ ֆիլմի բյուջեն կկազմի 100 միլիոն դոլարից պակաս և որ Marvel-ը այդպիսով կփորձի խուսափել մեծ ծախսերից։ Սնայդերը հայտարարել է, որ Բլեյդը չի հիշատակվել ֆիլմի կամ ստուդիայի ղեկավարների կողմից՝ ֆիլմի սցենարի և արտադրության հետ կապված խնդիրների պատճառով և որ նախագիծը կունենա նույն բյուջեն, ինչ MCU-ի մյուս ֆիլմերը։ Ըստ Դեմանժի՝ Marvel-ը որոշել է ֆիլմ ստեղծել՝ հաշվի առնելով R վարկանիշը և իսկապես ցանկանում էր Ալիի միջոցով ցույց տալ կերպարի ողջ դաժանությունն ու կոպտությունը։ Նույն ամսին SAG-AFTRA գործադուլի ավարտից հետո՝ ֆիլմի թողարկումը հետաձգվել է մինչև 2025 թվականի նոյեմբերի 7-ը։

### Նկարահանումներ
Արտադրության մեծ մասը տեղի կունենա Ատլանտայում, Ջորջիա նահանգի Թայլեր Փերի ստուդիայում, «Իդեալական հետքեր» աշխատանքային անվանումով, օպերատորը կլինի Մեթյու Լիբատիկը։ Նկարահանումները անցկացվում են Քլիվլենդում, Նոր Օռլեանում և Մարոկկոյում։ Նկարահանումները ի սկզբանե նախատեսված էր սկսել 2021 թվականի սեպտեմբերին, սակայն ավելի ուշ հետաձգվել է մինչև 2022 թվականի հուլիսը, երբ այն պետք է տեղի ունենար Ատլանտայի Trilith Studios-ում, իսկ հետո հոկտեմբերի 5-ին և 2022 թվականի նոյեմբերին, նկարահանումները պետք է ավարտվեին 2023 թվականի հունվարի 28-ին։ Այդ ժամանակ Քլիվլենդում նկարահանումները նախատեսված էին 2022 թվականի նոյեմբերի 14-ից նոյեմբերի 24-ն ընկած ժամանակահատվածում։ Հետո նկարահանումները տեղափոխվել են մայիսի վերջին և 2023 թվականի հունիսին, սակայն կրկին հետաձգվել են գրողների գործադուլի պատճառով։

## Պրեմիերա
Ֆիլմի պրեմիերան ԱՄՆ-ում տեղի կունենա 2025 թվականի նոյեմբերի 7-ին։ Թողարկման այլ ժամկետներ նախապես հայտարարված են եղել՝ 2023 թվականի նոյեմբերի 3-ին, 2024 թվականի սեպտեմբերի 6-ին և 2025 թվականի փետրվարի 14-ին։ Ֆիլմը կդառնա կինոտիեզերքի վեցերորդ ֆազայի մի մասը։

## Ծանոթագրություններ

## Արտաքին հղումներ
* Բլեյդը Marvel.com կայքում

Կատեգորիա:2025 ֆիլմեր
Կատեգորիա:Marvel-ի կինեմատոգրաֆիական տիեզերք
Կատեգորիա:Marvel-ի կինեմատոգրաֆիական տիեզերքի ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան սարսափ ֆիլմեր
Կատեգորիա:Անգլերեն ֆիլմեր
Կատեգորիա:Արկածային ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Բլեյդ
Կատեգորիա:Գիտաֆանտաստիկ սարսափ ֆիլմեր
Կատեգորիա:Մարտաֆիլմեր
Կատեգորիա:Սարսափ ֆիլմեր
Կատեգորիա:Ֆենտեզի ֆիլմեր
Կատեգորիա:Ֆիլմեր Բլեյդի մասին
Կատեգորիա:Ֆիլմեր սուպերհերոսների մասին
Կատեգորիա:Ֆիլմեր վամպիրների մասին